PREDSEDA NÁRODNEJ RADY SLOVENSKEJ REPUBLIKY

Číslo: KNR-ODOS-1444/2024-1

****

**608**

ROZHODNUTIE

PREDSEDU NÁRODNEJ RADY SLOVENSKEJ REPUBLIKY

z 8. novembra 2024

o neospravedlnení neúčasti poslanca Národnej rady Slovenskej republiky v súvislosti s vykázaním a následným vyvedením z rokovacej sály za mesiac október 2024

**A. K o n š t a t u j e m, že**

1. podľa záznamu o vykázaní a následnom vyvedení poslanca z rokovacej sály bol podľa § 32 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov z rokovania 19. schôdze Národnej rady Slovenskej republiky v mesiaci október 2024 vykázaný a vyvedený z rokovacej sály poslanec Národnej rady Slovenskej republiky

**Michal ŠIPOŠ** (SLOVENSKO) **dňa 2. októbra 2024**,

2. v súlade s § 32 ods. 6 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **vykázanie z rokovacej sály sa považuje za neospravedlnenú neúčasť na rokovacom dni** **schôdze** Národnej rady Slovenskej republiky,

3. podľa § 7 ods. 3 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov vzhľadom na **vyvedenie poslanca Michala Šipoša z rokovacej sály** na schôdzi Národnej rady Slovenskej republiky v mesiaci október 2024, **stráca poslanec Michal Šipoš nárok na dva platy a paušálne náhrady** (§ 2 a 4 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov), ktoré by mu inak patrili na nasledujúce dva mesiace – november 2024 a december 2024;

**B. ž i a d a m**

vedúceho Kancelárie Národnej rady Slovenskej republiky

postupovať podľa § 7 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov pri vykonaní straty nárokov poslanca Michala Šipoša.

v z. Peter Ž i g a v. r.